П Р О Т О К О Л   № 32
от заседание на комисия “Бюджет и финанси”,
проведено на 10 септември 2018 г.

ПРИСЪСТВАЛИ НА ЗАСЕДАНИЕТО:	Боян Магдалинчев – председател 
Боряна Димитрова
Георги Кузманов
Гергана Мутафова
Калина Чапкънова

ОТСЪСТВА	: Севдалин Мавров

От администрацията на ВСС присъстваха: Маргарита Радкова – директор на дирекция „Бюджет и финанси” и Гинка Георгиева – и.д. н-к отдел „Счетоводство и методология”, той и главен счетоводител.

При обсъжданията по точка 1 присъстваха Ралица Виденова - началник отдел „ФРА” и Виолета Стефанова – гл. експерт – икономист .

1. ОТНОСНО: Обсъждане на проект на бюджет на съдебната власт за 2019 г. и актуализирани бюджетни прогнози за 2020 г. и 2021 г.
Включена в обявения дневен ред за заседанието на Пленума на ВСС на 13.09.2018 г.

Комисия „Бюджет и финанси”
Р Е Ш И :

1. ПРИЕМА за предварително запознаване проекта на бюджет на съдебната власт за 2019 г. и актуализираните бюджетни прогнози за 2020 г. и 2021 г. с доклад и приложенията към него.
2. ПРЕДЛАГА проекта на бюджет на съдебната власт за 2019 г. и актуализираните бюджетни прогнози за 2020 г. и 2021 г. да се предоставят на Министъра на правосъдието, който на основание чл. 362 от Закона за съдебната власт, да го внесе за обсъждане на заседанието на Пленума на ВСС, което ще се проведе на 13.09.2018 г.
3. Предоставя на комисия „Управление на собствеността“ информация за размера и вида на предоставените от органите на съдебната власт искания за капиталови разходи по § 51-00 „Основен ремонт на ДМА“ и § 52-02 „Придобиване на сгради“ за сведение и по компетентност.

Предлага на Пленума на ВСС да приеме следното решение:

1. ПРИЕМА внесения от министъра на правосъдието проектобюджет на съдебната власт за 2019 г. и актуализирани бюджетни прогнози за 2020 г. и 2021 г., с доклад и приложенията към него.
2. Приетият проект на бюджет на съдебната власт за 2019 г. и актуализирани бюджетни прогнози за 2020 г. и 2021 г. ведно с приложенията да бъдат внесени в Министерство на финансите и Министерски съвет в указания срок за включване в проекта за Закон за държавния бюджет на Република България за 2019 г.
3. ВЪЗЛАГА мандат на представляващия Висшия съдебен съвет, главния прокурор на Република България и председателите на Върховен касационен съд и Върховен административен съд да проведат срещи и консултации с компетентните органи във връзка с проекта на бюджет на съдебната власт за 2019 г. и актуализирани бюджетни прогнози за 2020 г. и 2021 г.

Корекции на бюджета на органите на съдебната власт за 2018 г.
 
2. ОТНОСНО: Искане от административния ръководител на Окръжен съд гр. Сливен за осигуряване на средства за доставка и монтаж на 33 броя климатици.

Комисия „Бюджет и финанси”,
упълномощена с решение на Пленума на ВСС от 19.07.2018 г.,
Р Е Ш И :

1. ДАВА СЪГЛАСИЕ за корекции по бюджетите на Висш съдебен съвет и Окръжен съд гр. Сливен за 2018 г., с цел осигуряване на средства за доставка и монтаж на 2 броя климатици за съдебни канцеларии с мощност BTU 9000, както следва:
1.1. НАМАЛЯВА § 52-00 „Придобиване на ДМА“ на Висш съдебен съвет с …..
1.2. УВЕЛИЧАВА § 10-00 „Издръжка“ на Окръжен съд гр. Сливен с ….
2. ДАВА СЪГЛАСИЕ за корекции по бюджетите на Висш съдебен съвет и Окръжен съд гр. Сливен за 2018 г., с цел осигуряване на средства за доставка и монтаж на 23 броя климатици за кабинети на магистрати и съдебни канцеларии с мощност BTU 12000, както следва:
2.1. НАМАЛЯВА § 52-00 „Придобиване на ДМА“ на Висш съдебен съвет с …...
2.2. УВЕЛИЧАВА § 10-00 „Издръжка“ на Окръжен съд гр. Сливен с …
3. ДАВА СЪГЛАСИЕ за корекции по бюджетите на Висш съдебен съвет и Окръжен съд гр. Сливен за 2018 г., с цел осигуряване на средства за доставка и монтаж на 7 броя климатици за кабинети на административен ръководител, заместник административен ръководител, съдебни канцеларии и съдебни зали с мощност BTU 18000, както следва:
3.1. НАМАЛЯВА § 52-00 „Придобиване на ДМА“ на Висш съдебен съвет с …..
3.2. УВЕЛИЧАВА § 52-00 „Придобиване на ДМА“ на Окръжен съд гр. Сливен с …..
4. ДАВА СЪГЛАСИЕ за корекции по бюджетите на Висш съдебен съвет и Окръжен съд гр. Сливен за 2018 г., с цел осигуряване на средства за доставка и монтаж на 1 брой климатик за съдебна зала с мощност BTU 24000, както следва:
4.1. НАМАЛЯВА § 52-00 „Придобиване на ДМА“ на Висш съдебен съвет с …..
4.2. УВЕЛИЧАВА § 52-00 „Придобиване на ДМА“ на Окръжен съд гр. Сливен с …..

3. ОТНОСНО: Искане от административния ръководител на Районен съд гр. Средец за осигуряване на средства за закупуване на климатик за сървърно помещение.

Комисия „Бюджет и финанси”,
упълномощена с решение на Пленума на ВСС от 19.07.2018 г.,
Р Е Ш И :

ДАВА СЪГЛАСИЕ за корекции по бюджетите на Висш съдебен съвет и Районен съд гр. Средец за 2018 г. с цел осигуряване на средства за закупуване на 1 брой климатик с включен монтаж за сървърно помещение, както следва:
1. НАМАЛЯВА § 52-00 „Придобиване на ДМА“ на Висш съдебен съвет с …..
2. УВЕЛИЧАВА § 52-00 „Придобиване на ДМА“ на Районен съд гр. Средец с ….

4. ОТНОСНО: Искане от административния ръководител на Районен съд гр. Плевен за осигуряване на средства за закупуване на 1 брой климатик за съдебна зала.

Комисия „Бюджет и финанси”,
упълномощена с решение на Пленума на ВСС от 19.07.2018 г.,
Р Е Ш И :

ДАВА СЪГЛАСИЕ за корекция по бюджета на Районен съд гр. Плевен и ВСС за 2018 г. по § 52-00 „Придобиване на ДМА“ с ….., в това число …. за монтаж, с цел осигуряване на средства за закупуване на 1 брой климатик за съдебна зала / BTU 24000/, както следва:
1. НАМАЛЯВА § 52-00 „Придобиване на ДМА“ на Висш съдебен съвет с ….
2. УВЕЛИЧАВА § 52-00 „Придобиване на ДМА“ на Районен съд гр. Плевен с ….

5. ОТНОСНО: Искане от административния ръководител на Районен съд гр. Етрополе за осигуряване на средства за закупуване на програмен модул „Електронни справки към РБСС“ към програмен продукт JES.

Комисия „Бюджет и финанси”,
упълномощена с решение на Пленума на ВСС от 19.07.2018 г.,
Р Е Ш И :

ДАВА СЪГЛАСИЕ за корекции по бюджетите на Висш съдебен съвет и Районен съд гр. Етрополе за 2018 г., с цел осигуряване на средства за закупуване на програмен модул „Електронни справки към РБСС“ към програмен продукт JES, както следва:
1. НАМАЛЯВА § 52-00 „Придобиване на ДМА“ на Висш съдебен съвет с …..
2. УВЕЛИЧАВА § 53-00 „Придобиване на НДА“ на Районен съд гр. Етрополе с ….

6. ОТНОСНО: Искане от административния ръководител на Районен съд гр. Етрополе за осигуряване на средства за изплащане на възнаграждения на съдебни заседатели.

Комисия „Бюджет и финанси”
Р Е Ш И :

1. ПРЕПОРЪЧВА  на административния ръководител на Районен съд гр. Етрополе разходите за изплащане на възнаграждения на съдебни заседатели, да се извършат в рамките на утвърдения бюджет на съда за 2018 г. 
При необходимост искането да бъде подновено след възникване на реален недостиг. 
2. НАПОМНЯ, че съгласно Указанията за изпълнение на бюджета на съдебната власт за 2018 г. средствата за възнаграждения по чл. 40, ал. 5 от КСО се осигуряват за сметка на средствата за заплати и се отчитат по § 02-09 „Други възнаграждения и плащания за персонал” от ЕБК и следва да се отправи искане до Комисия „Бюджет и финанси“ за извършване на вътрешно компенсирана промяна между § 01-00 „Заплати и възнаграждения за персонала, нает по трудови и служебни правоотношения” и § 02-00 „Други възнаграждения и плащания на персонала”.
 
Вътрешно компенсирани промени по бюджета на органи на съдебната власт за 2018 г .

7. ОТНОСНО: Искания за вътрешно компенсирани промени по бюджета на органите на съдебната власт за 2018 г.

Комисия „Бюджет и финанси”,
упълномощена с решение на Пленума на ВСС от 19.07.2018 г.,
Р Е Ш И :

В изпълнение на изискванията на чл. 37 от ПМС № 332 от 22.12.2017 г. за изпълнението на държавния бюджет на Република България за 2018 г. и Указанията относно изпълнението на бюджета на съдебната власт за 2018 г.
1. НАМАЛЯВА бюджета на органите на съдебната власт за 2018 г. с ….., съгласно Приложение № 1, както следва:
по § 01-00 „Заплати“ с …..
по § 10-00 „Издръжка“ с …..
по § 52-00 „Придобиване на ДМА“ с ….
2. УВЕЛИЧАВА бюджета на органите на съдебната власт за 2018 г. с ….., съгласно Приложение № 1, както следва:
по § 02-00 „Други възнаграждения и плащания за персонала” с ….
по § 53-00 „Придобиване на НДА“ с ….

Разни.

8. ОТНОСНО: Безвъзмездно придобиване за управление на 4 броя гаражи, за нуждите на Административен съд гр. Сливен.

Комисия „Бюджет и финанси”
Р Е Ш И :

Предлага на Пленума на ВСС да приеме следното решение:
ДАВА СЪГЛАСИЕ да се заведат по баланса на Висш съдебен съвет към 31.08.2018 г. 4 броя гаражи, находящи се в гр. Сливен, Централна градска част, предоставени за нуждите на Административен съд гр. Сливен, с балансова стойност в размер на …..

9. ОТНОСНО: Предложение от председателя на Районен съд гр. Плевен за предоставяне на служебен автомобил „….“ на друг орган на съдебната власт.

Комисия „Бюджет и финанси”
Р Е Ш И :

1. ВЪЗЛАГА на Гинка Георгиева – и.д. н-к отдел „Счетоводство и методология“, той и главен счетоводител на Висшия съдебен съвет да уведоми органите на съдебната власт за отпадналата необходимост от служебен автомобил „….“, числящ се на Районен съд гр. Плевен.
2. Исканията да бъдат изпращани към председателя на Районен съд гр. Плевен.

10. ОТНОСНО: Покана за участие в Конференция за електронно правосъдие 2018 „Електронни съдилища в Европа“, която ще се проведе на 5 и 6 декември 2018 г. в гр. Виена, Австрия.
Извлечение от протокол № 22/31.08.2018 г. от заседание на КПКИТ.
Включена в обявения дневен ред за заседанието на Пленума на ВСС на 13.09.2018 г.

Комисия „Бюджет и финанси”
Р Е Ш И :

1. ДАВА СЪГЛАСИЕ да бъдат командировани за участие в Конференция за електронно правосъдие 2018 „Електронни съдилища в Европа“, за периода 4 - 7 декември 2018 г. в гр. Виена, Австрия, следните лица:
1.1. Калина Чапкънова – председател на комисия „Професионална квалификация и информационни технологии“;
1.2. Гергана Мутафова – зам. председател на комисия „Професионална квалификация и информационни технологии“.
2. Пътните разходи, разходите за нощувки, разходите за дневни пари и разходите за медицински застраховки са за сметка на Висшия съдебен съвет.

Предлага на Пленума на ВСС да приеме следното решение:
1. КОМАНДИРОВА за участие в Конференция за електронно правосъдие 2018 „Електронни съдилища в Европа“, за периода 4 - 7 декември 2018 г. в гр. Виена, Австрия, следните лица:
1.1. Калина Чапкънова – председател на комисия „Професионална квалификация и информационни технологии“;
1.2. Гергана Мутафова – зам. председател на комисия „Професионална квалификация и информационни технологии“.
2. Пътните разходи, разходите за нощувки, разходите за дневни пари и разходите за медицински застраховки са за сметка на Висшия съдебен съвет.
 
ДОПЪЛНИТЕЛНИ ТОЧКИ:

11. ОТНОСНО: Отчет за извършените административни разходи на Бюрото по защита при главния прокурор за периода от 01.01.2018 г. до 30.06.2018 г., на основание чл. 14, ал. 7 от ЗЗЛЗВНП, изпратен от Прокуратура на Република България.
 
Комисия „Бюджет и финанси”,
упълномощена с решение на Пленума на ВСС от 19.07.2018 г.,
Р Е Ш И :

ОДОБРЯВА Отчет за извършените административни разходи на Бюрото по защита при главния прокурор за периода от 01.01.2018 г. до 30.06.2018 г., на основание чл. 14, ал. 7 от ЗЗЛЗВНП.

12. ОТНОСНО: Организиране и провеждане на обществена поръчка с предмет: „Доставка на гориво за отопление на органите на съдебна власт – газьол за промишлени и комунални нужди“.

Комисия „Бюджет и финанси”
Р Е Ш И :

1. ПРИЕМА обществена поръчка с предмет: „Доставка на гориво за отопление на органите на съдебна власт – газьол за промишлени и комунални нужди“ да бъде възложена по реда на чл. 79, ал. 1, т. 7 от ЗОП чрез процедура на договаряне без предварително обявление, за срок от една година.
2. ОПРЕДЕЛЯ за изпълнител на договор за борсово посредничество за извършване на борсова сделка по реда на Закона за стоковите борси и тържищата във връзка с доставка на гориво за отопление на органите на съдебна власт - газьол за промишлени и комунални нужди „ЕН-ДЖИ БРОКЕРС“ ЕООД в качеството му на член на Българска стокова борса АД.
Мотиви:
От получените оферти борсовият член „Ен-джи Брокерс“ ЕООД е предложил най-нисък размер на разходите за борсово представителство на Българска стокова борса, а именно комисионно възнаграждение в размер на 0,0% от стойността на сключения борсов договор без ДДС и борсовата такса към „Българска стокова борса“ АД в размер на 0,15% от стойността на борсовия договор без ДДС.
 
Комисия „Бюджет и финанси”,
упълномощена с решение на Пленума на ВСС от 19.07.2018 г.,
Р Е Ш И :

1. ПРИЕМА обществена поръчка с предмет: „Доставка на гориво за отопление на органите на съдебна власт – газьол за промишлени и комунални нужди“ да бъде възложена по реда на чл. 79, ал. 1, т. 7 от ЗОП чрез процедура на договаряне без предварително обявление, за срок от една година.
2. ОПРЕДЕЛЯ за изпълнител на договор за борсово посредничество за извършване на борсова сделка по реда на Закона за стоковите борси и тържищата във връзка с доставка на гориво за отопление на органите на съдебна власт - газьол за промишлени и комунални нужди „ЕН-ДЖИ БРОКЕРС“ ЕООД в качеството му на член на Българска стокова борса АД.
3. ВЪЗЛАГА на представляващия Висшия съдебен съвет да подпише договор за борсово посредничество с ЕН-ДЖИ БРОКЕРС“ ЕООД за извършване на борсова сделка по реда на Закона за стоковите борси и тържищата във връзка с доставка на горива за отопление на органите на съдебна власт при следните финансови параметри - комисионно възнаграждение 0,0% от стойността на сключения борсов договор без ДДС и борсова такса към „Българска стокова борса“ АД в размер на 0,15% от стойността на борсовия договор без ДДС.
 4. ВЪЗЛАГА на представляващия Висшия съдебен съвет да организира и проведе процедура на договаряне без предварително обявление по реда на чл. 79, ал. 1, т. 7 от ЗОП за възлагане на обществена поръчка с предмет „Доставка на гориво за отопление на органите на съдебна власт – газьол за промишлени и комунални нужди“ с прогнозна стойност ….. с ДДС за срок от 1 /една/ година, както и да възложи същата, като сключи договор или да я прекрати.

13. ОТНОСНО: Становище на Държавна агенция „Електронно управление“ по проектобюджет за 2019 г. и актуализирани бюджетни прогнози за 2020 г. и 2021 г. на Висшия съдебен съвет.

Комисия „Бюджет и финанси”
Р Е Ш И :

1. Приема за сведение становището на Държавна агенция „Електронно управление“.  
2. Становището да бъде изпратено ведно с проекта на бюджет на съдебната власт за 2019 г. и актуализирани бюджетни прогнози за 2020 г. и 2021 г. на Министерство на финансите.

14. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на Пленума на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Пленума на Висшия съдебен съвет след 13.09.2018 г. да бъдат включени следните проекти на решения:

1. Разни.

1.1. Безвъзмездно придобиване за управление на 4 броя гаражи, за нуждите на Административен съд гр. Сливен.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           						       БОЯН МАГДАЛИНЧЕВ

				ЧЛЕНОВЕ:  /П/ БОРЯНА ДИМИТРОВА

/П/ ГЕОРГИ КУЗМАНОВ

/П/ ГЕРГАНА МУТАФОВА

						 /П/ КАЛИНА ЧАПКЪНОВА